《偈十二首》
宋代·释文准

八月中秋天凉，芙蓉花发映禅房。
老胡大道分明在，不必诸方问短长。
短不是短，长不是长。
短长不是处，是道非思量。
思量不及，文彩愈彰。
秋山兮秋云片片，秋江兮秋水洋洋。
风悲兰社，天澹澹浪。
欲言言不及，林下好商量。

作者简介：释文准（一○六一～一一一五），号湛堂，俗姓梁，兴元（今陕西汉中）人。初住豫章云岩寺，移居隆兴府泐潭寺。为南岳下十三世，宝峰文禅师法嗣。徽宗政和五年卒，年五十五。事见《石门文字禅》卷三○，《嘉泰普灯录》卷七、《五灯会元》卷一七有传。今录诗三十七首。